**KISKŐRÖS VÁROS KÉPVISELŐ-TESTÜLETE**

4-10/2025. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2025. július 25-én (péntek) 07:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Ba Edit, Barkóczi László, Gmoser István, Kecskeméti János, Kissné Aszódi Daniella, Pethő Attila, Pohankovics András, Szabó Adrián, Szedmák Tamás képviselők (10 fő)

dr. Nagy Gabriella aljegyző

 Lucza Alexandra jegyzőkönyvvezető

**Meghívottként részt vett:** Aszódiné Nedró Éva, Kutyifa Sándorné Sinkovicz Csilla a Polgármesteri Hivatal munkatársa

Fodor Tamás a Bizottságok nem képviselő tagja

**Távol maradt:** Filus Tibor, Kudron Tamás képviselők (2 fő)

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal az alábbi napirendet fogadta el:

**N A P I R E N D:**

1. Pályázat benyújtása a Kiskőrösi Zsinagóga felújítására

**Előterjesztő:** Polgármester

**Előadó:** Pályázati és koordinációs csoportvezető

1. EGYÜTTMŰKÖDÉSI MEGÁLLAPODÁS MEGKÖTÉSE A HUSK/SPF/2401 KÓDSZÁMÚ, NESVADSKÉ DNI – NASZVADI NAPOK MEGVALÓSÍTÁSÁRA

**Előterjesztő:** Polgármester

**Előadó:** Intézményirányítási menedzser

1. A Sorsfordító Szolgáltató Központtal a támogató szolgáltatás biztosítása tárgyában megkötött ellátási szerződés módosítása

**Előterjesztő:** Polgármester

**Előadó:** Közigazgatási osztályvezető

1. A KISKŐRÖS 4901/18 HRSZ-ON NYILVÁNTARTOTT, TERMÉSZETBEN DÉLIBÁB UTCA 66. SZÁM ALATTI INGATLAN LICITELJÁRÁSON TÖRTÉNŐ TULAJDONSZERZÉSE

**Előterjesztő:** Polgármester

**Előadó:** Vagyongazdálkodási referens

1. LAKÁS BÉRBEADÁSA SÍRÓNÉ URBÁN RITA KATALIN RÉSZÉRE

**Előterjesztő:** Polgármester

**Előadó:** Szociális ügyintéző

1. **napirend**

PÁLYÁZAT BENYÚJTÁSA A KISKŐRÖSI ZSINAGÓGA FELÚJÍTÁSÁRA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és koordinációs csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a Nemzeti Kulturális Alap Épített Örökség Kollégiuma pályázatot hirdetett kulturális örökségvédelmi célok megvalósításának támogatására. Kiskőrös Város Önkormányzata a felhívás tartalmi és szakmai előírásait figyelembevéve a Zsinagóga felújítására támogatási kérelmet nyújthat be, a tervezett fejlesztés keretében az épület teljes elektromos hálózatának felújítása, a fűtési rendszer korszerűsítése és klímaberendezések telepítése, valamint a külső homlokzat javítása, állagmegóvása valósulhat meg. A tervezett beruházás összköltsége várhatóan maximum 21.000.000,-Ft., az igényelhető támogatás: maximum 10.000.000 Ft. A nevezési díj mértékére, illetve a támogatás intenzitás mértékére tekintettel 11.000.000,-Ft önerő biztosítása szükséges a projekt megvalósításához.

**Kissné Aszódi Daniella,** a Társadalompolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**93/2025. sz. Képv. test. hat.**

Pályázat benyújtása a Kiskőrösi Zsinagóga felújítására

**HATÁROZAT**

A Képviselő- testület

1. egyetért a Kiskőrösi Zsinagóga műemléki felújítását célzó maximum 21.000.000.,-Ft összköltségű projekt megvalósításával.
2. egyetért azzal, hogy az Önkormányzat a Nemzeti Kulturális Alap Épített Örökség Kollégiuma „Kulturális örökségvédelmi (műemléki, régészeti) célok megvalósításának támogatására” című pályázati kiírás keretében a maximum 10.000.000,-Ft vissza nem térintendő támogatás elnyerése érdekében támogatási kérelmet nyújtson be a Kiskőrösi Zsinagóga felújítása érdekében.
3. egyetért azzal, hogy a beruházás megvalósítása érdekében, illetve a kötelező nevezési díj befizetésére az Önkormányzat saját forrásként 11.000.000 ,- Ft-ot Kiskőrös Város 2025. évi költségvetése terhére biztosítson
4. felhatalmazza polgármestert, hogy a Város 2025. évi Költségvetéséről szóló rendelet soron következő módosítását a fentiek figyelembevételével terjessze elő.
5. felhatalmazza a polgármestert a Támogatási szerződés aláírására, a projekt megvalósítással kapcsolatos valamennyi szükséges intézkedés, jognyilatkozat megtételére, az együttműködési és konzorciumi megállapodások aláírására.

**Felelős:** polgármester

**Határidő:** azonnal

1. **napirend**

EGYÜTTMŰKÖDÉSI MEGÁLLAPODÁS MEGKÖTÉSE A HUSK/SPF/2401 KÓDSZÁMÚ, NESVADSKÉ DNI – NASZVADI NAPOK MEGVALÓSÍTÁSÁRA *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a Rába-Duna-Vág és a Via Carpatia Európai Területi Társulások HUSK-SPF-2401 kódszámú pályázati felhívására Kiskőrös Város Önkormányzatának partnertelepülése, Naszvad városa pályázat benyújtására jogosult. Naszvad városa sikeresen pályázott a Naszvadi napok megvalósítására, melynek keretében egy új együttműködési forma létrehozását vállalták az önkormányzatok között. A Naszvadi Napokon Kiskőrös Város Fúvószenekara ad betekintést az érdeklődőknek Kiskőrös Város kulturális életébe, illetve kiskőrösi fotóművészek fotóiból összeállított kiállítás megvalósítását tervezik. A projekt keretében 2025. szeptember 5. napján együttműködési megállapodás ünnepélyes aláírására is sor kerül Naszvad városa és Kiskőrös városa között.

**Kissné Aszódi Daniella,** a Társadalompolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**94/2025. sz. Képv. test. hat.**

Együttműködési megállapodás megkötése a HUSK/SPH/2401 kódszámú, Nesvadské Dni-Naszavadi napok megvalósítására

**HATÁROZAT**

Kiskőrös Város Képviselő-testülete

1. egyetért azzal, hogy Kiskőrös Város Önkormányzata - a határozat mellékletében foglalt tartalommal - együttműködési megállapodást kössön a Rába-Duna-Vág és a Via Carpatia Európai Területi Társulások HUSK-SPF-2401 kódszámú projekt megvalósítására Naszvad városával

2. felhatalmazza az alpolgármestert a határozat mellékletét képező együttműködési megállapodás aláírására és Kiskőrös Város Önkormányzatának képviseletére.

**Felelős:** alpolgármester

**Határidő:** azonnal



1. **napirend**

A SORSFORDÍTÓ SZOLGÁLTATÓ KÖZPONTTAL A TÁMOGATÓ SZOLGÁLTATÁS BIZTOSÍTÁSA TÁRGYÁBAN MEGKÖTÖTT ELLÁTÁSI SZERZŐDÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy Kiskőrös Város Önkormányzata és a Sorsfordító Szolgáltató Központ között 2024. évben ellátási szerződés jött létre a szociális igazgatásról és szociális ellátásokról szóló törvény szerinti támogató szolgáltatás szociális alapszolgáltatás biztosítására. A Sorsfordító Szolgáltató Központ képviselője, Mészáros Kornél jelezte, hogy a Sorsfordító Szolgáltató Központ fenntartásában működő Támogat- Lak Integrált Szociális Intézmény 2025. április 25. napjával a szolgáltatói nyilvántartásból, mint székhely engedélyes törlésre került. A támogató szolgáltatást a Sorsfordító Szolgáltató Központ fenntartásában működő Sorsok Háza Szociális Intézmény biztosítaná.

**Kissné Aszódi Daniella,** a Társadalompolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**95/2025. sz. Képv. test. hat.**

A Sorsfordító Szolgáltató Központtal a támogató szolgáltatás biztosítása tárgyában megkötött ellátási szerződés módosítása

**HATÁROZAT**

A Képviselő-testület

1. egyetért azzal, hogy a Sorsfordító Szolgáltató Központtal a 16/2024. sz. Képviselő-testületi határozat alapján 2024.február 22. napján a szociális alapszolgáltatás keretébe tartozó támogató szolgáltatás biztosítására megkötött ellátási szerződést a határozat mellékletében foglaltak szerint módosítsa.
2. felhatalmazza a polgármestert a határozat mellékletét képező ellátási szerződésmódosítás és a módosítással egységes szerkezetbe foglalt ellátási szerződés aláírására.

**Felelős:** polgármester

**Határidő:** 2025. július 31.

*Melléklet a 95/2025. számú Képv. test. határozathoz*

**ELLÁTÁSI SZERZŐDÉS**

**1.számú módosítása**

amely létrejött egyrészről

**Kiskőrös Város Önkormányzata**

székhelye: 6200 Kiskőrös, Petőfi Sándor tér 1.

adószáma: 15724784-2-03,

képviseli: Domonyi László polgármester,

másrészről

**Sorsfordító Szolgáltató Központ**

székhelye: 6200 Kiskőrös, Rákóczi Ferenc utca 12.

adószáma: 18515949-1-03**,**

képviseli: Mészáros Kornél

a továbbiakban együttesen: Felek - között, az alulírott napon és helyen, az alábbi feltételek mellett:

**Előzmény:** Felek kijelentik, hogy közöttük 2024. február 22. napján ellátási szerződés jött létre a szociális igazgatásról és szociális ellátásokról szóló 1993. évi III. törvény 65/C.§ -a szerinti **támogató szolgáltatás** szociális alapszolgáltatás biztosítására vonatkozóan (a továbbiakban ellátási szerződés).

1. Felek az ellátási szerződés 1. pontját közös megegyezéssel az alábbiak szerint módosítják, az 1. pont helyébe a következő szöveg lép:

„1. **Kiskőrös Város Önkormányzata** –a szociális igazgatásról és szociális ellátásokról szóló 1993. évi III. törvény (a továbbiakban: Szt.) 65/C.§ -a szerinti **támogató szolgáltatás** szociális alapszolgáltatást a Sorsfordító Szolgáltató Központ fenntartásában működő **Sorsok Háza Szociális Intézmény** (székhely: 6200 Kiskőrös, Rákóczi Ferenc utca 12. ágazati azonosítója: S0507258) engedélyesen keresztül**, 2024. március 1. napjától, ellátási szerződés útján biztosítja.**”

1. Az ellátási szerződés jelen szerződés-módosítással nem érintett pontjai változatlan tartalommal maradnak hatályban.
2. Jelen szerződés-módosítást Kiskőrös Város Önkormányzata Képviselő-testülete ……./2025. számú határozatával hagyta jóvá.
3. Jelen szerződés-módosítás 2025. augusztus 1. napján lép hatályba.
4. Felek jelen szerződés-módosítást elolvasás és értelmezés után, mint akaratukkal mindenben megegyezőt, helybenhagyólag írták alá.

Kiskőrös, 2025………….

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domonyi László polgármester Mészáros Kornél képviselő

Kiskőrös Város Önkormányzata Sorsfordító Szolgáltató Központ

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző

1. **napirend**

A KISKŐRÖS 4901/18 HRSZ-ON NYILVÁNTARTOTT, TERMÉSZETBEN DÉLIBÁB UTCA 66. SZÁM ALATTI INGATLAN LICITELJÁRÁSON TÖRTÉNŐ TULAJDONSZERZÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenst.**

**Kutyifa Sándorné Sinkovicz Csilla vagyongazdálkodási referens** elmondta, hogy Dr. Schmidt László Végrehajtói Irodája Ingatlan Árverési Hirdetményt tett közzé a 6200 Kiskőrös, Délibáb u. 66. szám alatti ingatlan árverésen történő értékesítése tárgyában, melyben az Önkormányzat is érintett. Kiskőrös Város Önkormányzata javára 300.000,-Ft lakáscélú szociális támogatás erejéig jelzálogjog és annak biztosítására elidegenítési és terhelési tilalom került az ingatlan-nyilvántartásban bejegyzésre, a támogatást kamatmentes kölcsön formájában nyújtotta az Önkormányzat, melyet a tulajdonosok nem fizettek meg. A Délibáb u. 66. szám alatti ingatlan árverés útján történő értékesítése 2025. május 30. napján indult, jelenleg a 3. szakaszában van, mely szakaszban a legalacsonyabb vételi ajánlat összege 4.000.000,-Ft, a licitküszöb 160.000,-Ft.

**Kissné Aszódi Daniella,** a Társadalompolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**96/2025. sz. Képv. test. hat.**

A Kiskőrös 4901/18 hrsz-on nyilvántartott, természetben Délibáb utca 66. szám alatti ingatlan liciteljáráson történő tulajdonszerzése

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata a 4901/18 hrsz-on nyilvántartott, 1120 m2 térmértékű, kivett beépítetlen terület megevezésű, természetben 6200 Kiskőrös, Délibáb u. 66. szám alatti ingatlan elektronikus árverésen történő értékesítése során a 4.000.000,-Ft összegű legalacsonyabb vételi ajánlatot megtegye, amennyiben szükséges a licitálás során 5.000.000,-Ft összeghatárig vételi ajánlatot tegyen.
2. felhatalmazza a polgármestert az árverési eljárás lefolytatásával, az eljárással összefüggő jognyilatkozatok megtételére, az árverési jegyzőkönyv aláírására, valamint a tulajdonjog ingatlan-nyilvántartásba történő bejegyeztetésére.

**Felelős:** polgármester

**Határidő:** azonnal

1. **napirend**

LAKÁS BÉRBEADÁSA SÍRÓNÉ URBÁN RITA KATALIN RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Szociális ügyintéző

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy Síróné Urbán Rita Katalin a Egészségügyi, Gyermekjóléti és Szociális Intézmény óvodai és iskolai szociális segítője kérelmet nyújtott be Kiskőrös Város Polgármesterének önkormányzati bérlakás bérbeadására. A Kiskőrös, Árpád utca 3. 4. emelet 13. ajtószám alatti 56 m2 alapterületű lakás 2 éves időtartamra kerül bérbeadásra Síróné Urbán Rita Katalin részére.

**Kissné Aszódi Daniella,** a Társadalompolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**97/2025. sz. Képv. test. hat.**

Lakás bérbeadása Síróné Urbán Rita Katalin részére

**HATÁROZAT**

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében a Kiskőrös Város Önkormányzat üzleti vagyonát képező, Kiskőrös belterületi 2646/4/A/13 helyrajzi nyilvántartott, természetben Kiskőrös, Árpád utca 3. 4. emelet 13. ajtószám alatti 2 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 56 m2 alapterületű komfortos lakást Síróné Urbán Rita Katalin részére 2 éves időtartamra, de legfeljebb az Egészségügyi, Gyermekjóléti és Szociális Intézménynél fennálló munkaviszonya időtartamára.
2. felhatalmazza a polgármestert a határozat mellékletét képező lakásbérleti szerződés aláírására.

**Felelős:** polgármester

**Határidő:** azonnal

*Melléklet a 97/2025. számú Képviselő-testületi határozathoz*

## LAKÁSBÉRLETI SZERZŐDÉS

amely létrejött egyrészről **Kiskőrös Város Önkormányzata** (6200 Kiskőrös, Petőfi Sándor tér 1.) mint bérbeadó, (továbbiakban: **Bérbeadó),** KSH statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03), képviseli Domonyi László polgármester, másrészről **Síróné Urbán Rita Katalin** (születési neve: ………….., született: ……………….., anyja születési neve: ……………) ………………... ajtószám alatti lakos, mint bérlő (továbbiakban: **Bérlő**), (továbbiakban együttesen: **Szerződő Felek**) között az alulírott napon és helyen, az alábbi feltételek mellett:

Bérbeadó Kiskőrös Város Képviselő-testületének a ……/2025. *(………… per Kettőezer-huszonöt)* számú döntése alapján bérbe adja, a Bérlő bérbe veszi a Bérbeadó üzleti vagyonát képező, Kiskőrös belterületi 2646/4/A/13 *(Kettőezer-hatszáznegyvenhat per négy per A per tizenhárom)* helyrajzi számú, 56 *(Ötvenhat)* négyzetméter alapterületű, természetben

**Kiskőrös, Árpád utca 3. 4. emelet 13. ajtószám**

alatt lévő 2 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 56 m2 alapterületű komfortos lakást, 2025. *(Kettőezer-huszonöt)* év augusztus hónap 1. *(Egy)* napjától 2027. *(Kettőezer-huszonhét)* év *július* hónap 31. *(Harmincegy)* napjáig 2 *(Kettő)* éves időtartamra, de legfeljebb az Egészségügyi, Gyermekjóléti és Szociális Intézménynél fennálló munkaviszonya időtartamára.

1. **Jogok és kötelezettségek**
2. Bérlő a lakás használatáért előre, minden hónap 15. *(Tizenötödik)* napjáig az önkormányzat tulajdonában álló lakások és nem lakáscélú helyiségek bérletéről és elidegenítéséről szóló 5/2014. (III. 27.) önkormányzati rendeletében (a továbbiakban: Rendelet) meghatározott mindenkori lakbért köteles fizetni Bérbeadónak, Kiskőrös Város Önkormányzata Kereskedelmi és Hitel Banknál vezetett 10400621-50526656-76541369 számú számlájára. A havi lakbér mértéke jelen szerződés aláírásakor négyzetméterenként **415,-Ft, azaz Négyszáztizenöt forint**, összesen havi **23.240,-Ft, azaz Huszonháromezer-kétszáznegyven forint.** A Bérlő tudomásul veszi, hogy a lakbér összege jogszabály (Rendelet) változása esetén módosulhat. A változás időpontjáról és mértékéről a Bérbeadó írásban értesíti a Bérlőt, az őt érintő változás bekövetkeztét legalább 15 *(Tizenöt)* nappal megelőzően.
3. A bérlemény használatával együtt járó költségek a Bérlőt terhelik. Bérlő a bérleti díjon felül fizeti a lakás közüzemi díjait - villany, víz, gáz, hulladékszállítás -, a közös költséget, a lakásbiztosítás, valamint a bérlet tartama alatt esetleg felmerülő egyéb terheket (kommunális adó). Bérlő a bérlemény használatával együtt járó költségeket közvetlenül a szolgáltató szervezetnek fizeti. A Bérbeadót törvényes zálogjog illeti meg - a Bérlő bérleti jogviszonyából fakadó kötelezettségei teljesítésének biztosítása céljából - a Bérlőnek jelen ingatlan területén lévő vagyontárgyaira.
4. Bérlő a közüzemi szolgáltatások, - villany, gáz, víz, hulladékszállítás -, közös költség lakásbiztosítás; valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. *(Tizenötödik)* és 20*. (Huszadik)* napja között köteles a Kiskőrösi Polgármesteri Hivatal Közigazgatási Osztály Szociális és Igazgatási Csoport, 6200 Kiskőrös, Petőfi Sándor tér 1. szám emelet 8-as számú helyiségében (ügyfélfogadási idő: hétfő: 8,00-12,00 óra, szerda 12,30-16,30 óra között) bemutatni. További elérhetőségek: e-mail: losonczi.erika@kiskoros.hu; telefon: 78/513-120/225-ös vagy a 06/20-413-01-67-es szám, telefax: 78/513-129-es szám. Bérlő hozzájárul, hogy Bérbeadó MVM Next Energiakereskedelmi Zrt. közüzemi szolgáltatótól a villamos-energia, a földgázszolgáltatás, valamint a Kiskunsági Víziközmű-Szolgáltató Kft. közüzemi szolgáltatótól a vízdíj szolgáltatási díj egyenlegéről, valamint az esetleges közüzemi díj tartozásáról a lakásbérleti szerződés időtartama alatt tájékoztatást kérjen.
5. A bérleti díj, vagy a bérlemény használatával együtt járó költségek a szerződés I/1. *Egy per Első)* pontjában foglalt határidőig történő meg nem fizetése, valamint a fizetést igazoló bizonylatok I/3. *(Egy per Harmadik)* pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 *(Nyolc)* napon belül nem tesz eleget, Bérbeadó 15 *(Tizenöt)* napon belül írásban felmondással élhet.
6. Bérlő kötelezettséget vállal a nemzeti vagyonról szóló 2011. évi CXCVI tv. 11. § (11) bekezdés rendelkezéseiben foglaltakra.
7. Bérbeadó gondoskodik:
	1. az épület karbantartásáról,
	2. az épület központi berendezéseinek állandó üzemképes állapotáról,
	3. az épület felújítása, illetőleg a vezetékrendszer meghibásodása miatt a lakáson belül szükséges munkák elvégzéséről.
8. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.
9. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 *(Kettő)* hónapot meghaladó távollétét és annak időtartamát köteles írásban Bérbeadó részére bejelenteni. A 2 *(Kettő)* hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.
10. Bérlő és a vele együttlakó személyek a lakást rendeltetésszerűen, a szerződésben foglaltaknak megfelelően használhatják. Bérbeadó a rendeltetésszerű használatot, valamint a szerződésben foglalt kötelezettségek teljesítését - Bérlő szükségtelen háborítása nélkül, előzetes bejelentést követően – ellenőrizheti. Bérlő arra alkalmas időben a lakásba történő bejutást biztosítani, és az ellenőrzést tűrni köteles.
11. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.
12. A bérleményben háziállat nem tartható Bérbeadó előzetes írásbeli hozzájárulása nélkül.
13. A lakásbérleti szerződés megszűnik, ha:
	1. Szerződő Felek a szerződést közös megegyezéssel megszüntetik,
	2. a lakás megsemmisül,
	3. az arra jogosult felmond,
	4. Bérlő meghal és nincs a lakásbérleti jog folytatására jogosult személy,
	5. Bérlő a lakást elcseréli,
	6. Bérlőt Magyarország területéről kiutasították,
	7. Bérlő lakásbérleti jogviszonyát a bíróság megszünteti,
	8. Bérlő lakásbérleti jogviszonya hatósági határozat folytán megszűnik,
	9. a szerződésben foglalt határozott idő letelik, vagy feltétel bekövetkezik.
14. Bérbeadó részéről történő egyoldalú felmondással szűnik meg a szerződés, amennyiben
15. Bérlő írásos felszólítás ellenére nem tesz eleget a bérlemény használatával együtt járó, határidőben történő fizetési kötelezettségének,
16. Bérlő, vagy a vele együtt élő személyek, illetve az általuk az ingatlanba beengedett személy az együttélés követelményeivel ellentétes, botrányos, tűrhetetlen magatartást tanúsítanak,
17. Bérlő vagy a vele együtt élő személyek, illetve az általuk az ingatlanba beengedett személy a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,
18. Bérlő elmulasztja az őt terhelő karbantartási kötelezettséget,
19. Bérlő a lakást 2 *(Kettő)* hónapot meghaladó időre bejelentés és indokolás nélkül elhagyta,
20. Bérlő Bérbeadó írásos engedélye nélkül a bérleti szerződés 10. *(Tízedik)* pontjában megnevezetteken kívül más személyt befogad a bérleménybe,
21. Bérlő bármilyen jogcímen a bérlemény fekvése szerinti településen ingatlanhoz jut,
22. a lakás átalakításra, korszerűsítésre, lebontásra kerül,
23. Bérlő egyéb szerződésszegése esetén.
24. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 *(Tizenöt)* napon belül írásban felmondással élhet.
25. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 *(Nyolc)* napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 *(Nyolc)* napon belül írásban kell közölni.
26. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 *(Nyolc)* napon belül írásban kell közölni.
27. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.
28. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
29. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.
30. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.
31. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:
	* + a jogcím nélküli használat első 2 *(Kettő)* hónapjában a lakásra megállapított lakbérrel azonos összeg, ezt követően
		+ további 10 *(Tíz)* hónapig annak kétszerese,
		+ 1 *(Egy)* éven túl annak háromszorosa.
32. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor – kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
33. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár az 1993. évi LXXVIII. törvényben (a továbbiakban: Lakás tv.) szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti, és Bérbeadó birtokába visszaadja a bérleti jogviszony megszűnését követő napon.
34. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.
35. Az épületek energetikai jellemzőinek tanúsításáról szóló energetikai tanúsítvány a lakásbérleti szerződés mellékletét képezi.
36. Szerződésben nem szabályozott kérdésekben a Polgári Törvénykönyvről szóló 2013. évi V. törvény, a Lakás tv. valamint a Rendelet rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A bérleti szerződés négy eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

**Kiskőrös, 2025. július**

**Kiskőrös Város Önkormányzata,**

**mint Bérbeadó képviseletében:**

 **Domonyi László Síróné Urbán Rita Katalin**

 **polgármester bérlő**

**Ellenjegyzem:**

 **dr. Turán Csaba**

 **jegyző**

További hozzászólás nem volt, így **Domonyi László polgármester** az ülést 08:00 órakor bezárta.

Kmf.

Domonyi László dr. Nagy Gabriella

polgármester aljegyző